DiCara hadde en stund vært inspirert av Hare Krishna-bevegelsen, og da Zack de la Rocha sa nei til et forslag om å gi ut en 7" sammen med Hare Krishna-bandet Shelter førte det til at DiCara heller sluttet seg til dette. Uenigheter med vokalist Ray Cappo førte imidlertid i sin tur til at DiCara slo seg ned i Washington, D.C. og dannet 108. I 1992 kom mini-LPen på Equal Vision Records. Konflikter med Hare Krishna-miljøet i USA fikk imidlertid DiCara til å oppløse bandet tidlig i 1993 og begi seg på pilegrimsferd til India. Bandet ble imidlertid gjenopprettet for en turné sammen med Shelter samme sommer, en turné som skapte nye konflikter mellom DiCara og Cappo. I 1994 kom LP-en , og etter en pause i 1995 kom LP-en og EP-en . Bandet hadde sin offisielle avskjedsturné i 1996. Et tiår senere ble imidlertid bandet gjenforent, og i 2007 kom bandet med sin første studioplate på elleve år, . Bandet støtter imidlertid ikke lenger Hare Krishna-bevegelsen. DiCara forlot bevegelsen rundt 2002/03 fordi han syntes moralen minnet for mye om kristen moral. Han og bandet har i stedet inntatt en hinduistisk profil.